O înregistrare video care îl arată pe producătorul de vin de la Crama Viișoara, Gheorghe Albu, lăudându-se în emisiunea Viața Satului de la TVR că firma sa produce vin în mod tradițional, apelând la virgine să zdrobească strugurii în picioare, a devenit virală pe Facebook. Mai mult, potrivit înregistrării, Albu a venit în emisiune și cu certificatele de virginitate ale fetelor.

„Aici avem certificatele lor de virginitate, pentru că în legendă se spune că dacă fetele care zdrobesc strugurii (n.r. nu ar mai fi virgine), vinul ar ieși amar!”, se laudă patronul Cramei Viișoara, în timpul emisiunii.